Летась у Беларусі на пазбаўленне волі было асуджана крыху больш як 12 000 асоб. З іх пяцёра — да пакарання смерцю, трое — да пажыццёвага зняволення. Разам з тым суды актыўна прызначалі такія крымінальныя пакаранні, як грамадскія работы, грашовыя штрафы, абмежаванне свабоды. Тым не менш больш як трэцяя частка ўсіх асуджаных — гэта асобы, якія здзейснілі рэцыдыў злачынства, што значна паўплывала на прысуджэнне пакарання праз пазбаўленне волі, заўважыў ён.